SET เปิดร่วงหนักกว่า 2% ตามตลาดหุ้นภูมิภาค-มีแรงขายกลุ่มบลูชิพ
SET เปิดร่วงหนักกว่า 2% ตามตลาดหุ้นภูมิภาค-มีแรงขายกุล่มบลูชิพ โดยดัชนีฯล่าสุดเมื่อเวลา 10.01 น. อยู่ที่ 1,234.33 จุด ลบ 25.66 จุด หรือ 2.04% มูลค่าการซื้อขาย 3.61 พันล้านบาท
7 ม.ค. 2559

ผู้สื่อข่าวรายงานว่า ตลาดหุ้นไทยภาคเช้าเปิดร่วงตามตลาดภูมิภาค นำโดยแรงหุ้นกลุ่มบลูชิพ อาทิ กลุ่มสื่อสาร กลุ่มพลังงานที่เกิดแรงขายกดดันดัชนี โดยดัชนีฯล่าสุดเมื่อเวลา 10.01 น. อยู่ที่ 1,234.33 จุด ลบ 25.66 จุด หรือ 2.04% มูลค่าการซื้อขาย 3.61 พันล้านบาท
โดยตลาดหุ้นที่ปรับตัวลงเป็นการปรับตัวลงทิศทางเดียวกับตลาดหุ้นเอเชีย  และราคาน้ำมันดิบที่ร่วงลง รวมถึงกังวลต่อภาวะเศรษฐกิจจีน ขณะที่ตลาดหุ้นจีนที่เช้านี้ปรับตัวลง 5% ณ เวลา 9.00 น. (ตามเวลาประเทศไทย) ตลาดหุ้นจีนปรับตัวลง 183.14 จุด หรือ 5.45% สู่ระดับ 3178.70 จุด ขณะที่ตลาดหุ้นเซี่ยงไฮ้และตลาดหุ้นเสิ่นเจิ้นประกาศระงับการซื้อขาย หลังจากดัชนีดิ่งลงกว่า 5% ในช่วงเช้านี้ (7 ม.ค.)